หุ้นรับเหมาวิ่งคึก! จับตาชิงรถไฟฟ้าสีม่วง โบรกฯ ชู CK หุ้นท็อปพิค เคาะเป้า 22.50 บ.
4 หุ้นรับเหมาวิ่งคึก! จับตาชิงรถไฟฟ้าสายสีม่วงใต้ ช่วงเตาปูน-ราษฎร์บูรณะ (วงแหวนกาญจนาภิเษก) รอบใหม่ เคาะราคากลาง 7.8 หมื่นลบ. ลุ้นรัฐผลักดันงานใหญ่เพิ่ม โบรกฯ ชู CK หุ้นท็อปพิค แนะซื้อเป้า 22.50 บ.
หุ้นรับเหมาวิ่งคึก! จับตาชิงรถไฟฟ้าสีม่วงรอบใหม่ เคาะราคากลาง 7.8 หมื่นลบ. ลุ้นรัฐผลักดันงานใหญ่เพิ่ม โบรกฯ ชู CK หุ้นท็อปพิค
29 ก.ย. 2564

ผู้สื่อข่าวรายงานว่า ล่าสุด  ณ เวลา 10.33 น. ราคาหุ้นบริษัท ช.การช่าง จำกัด (มหาชน) หรือ CK อยู่ที่ 20.50 บาท บวก 0.70 บาท หรือ 3.54% สูงสุดที่ 20.50 บาท ต่ำสุดที่ 19.90 บาท ด้วยมูลค่าซื้อขาย 223.52 ล้านบาท
ส่วนราคาหุ้น บริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด(มหาชน) หรือ STEC อยู่ที่ 13.50 บาท บวก 0.60 บาท หรือ 4.65% สูงสุดที่ 13.60 บาท ต่ำสุดที่ 12.90 บาท ด้วยมูลค่าซื้อขาย 163.14 ล้านบาท
ขณะเดียวกันราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD อยู่ที่ 2.32 บาท บวก 0.08 บาท หรือ 3.57% สูงสุดที่ 2.32 บาท ต่ำสุดที่ 2.24 บาท ด้วยมูลค่าซื้อขาย 27.47 ล้านบาท
รวมถึงราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ อยู่ที่ 6.85 บาท บวก 0.45 บาท หรือ 7.03% สูงสุดที่ 6.85 บาท ต่ำสุดที่ 6.45 บาท ด้วยมูลค่าซื้อขาย 15.83 ล้านบาท
โดยบล.เคทีบีเอสที ระบุในบทวิเคราะห์ (29 ก.ย.2564) ว่า จากกรณีรฟม.ประกาศร่าง TOR ประมูลสายสีม่วงใต้ครั้งใหม่แล้ว รฟม. ได้เผยแพร่ร่างประกาศและร่างเอกสารประกวดราคา (TOR) จ้างก่อสร้างงานโยธาโครงการรถไฟฟ้าสายสีม่วงใต้ ช่วงเตาปูน-ราษฎร์บูรณะ (วงแหวนกาญจนาภิเษก) ด้วยวิธีประกวดราคานานาชาติ ระหว่างวันที่ 28 ก.ย.-4 ต.ค. ผ่านทางเว็บไซต์รฟม. และเว็บไซต์กรมบัญชีกลาง โดยจะเปิดรับฟังความคิดเห็นภายในวันที่ 4 ต.ค. ทั้งนี้ ลักษณะงานคือ งานก่อสร้างช่วงเตาปูน-ราษฎร์บูรณะ (วงแหวนกาญจนาภิเษก) ระยะทาง 23.6 กม. รวม 17 สถานี แบ่งเป็นสถานีใต้ดิน 10 สถานีระยะทาง 13.6 กม. และสถานียกระดับ 7 สถานี ระยะทาง 10 กม. แยกเป็น 6 สัญญา ราคากลางรวม 7.87 หมื่นล้านบาท
ทั้งนี้มีมุมมองเป็นบวกต่อกลุ่มรับเหมา และคาดจะเห็นการขายซองได้ภายในเดือน ต.ค. และเปิดให้เอกชนยื่นซองในช่วงเดือน พ.ย. ซึ่งล่าช้าจากกรอบเวลาเดิมเล็กน้อยเพียง 1-2 เดือนเท่านั้น โดยความคืบหน้าดังกล่าวช่วยยืนยันมุมมองของว่าภาครัฐจะมีการเร่งผลักดันการประมูลโครงการใหญ่มากขึ้นนับจากนี้
ทั้งนี้ สำหรับปัจจัยดังกล่าวมองเป็นบวกต่อกลุ่มรับเหมาโดยรวมโดยเฉพาะผู้รับเหมารายใหญ่ ได้แก่ CK, STEC, และ ITD ที่มีโอกาสได้งานสูงมาก รวมถึงผู้รับเหมาฐานรากที่จะได้ประโยชน์จากงาน subcontract การก่อสร้างฐานรากสถานีเช่นกัน
สำหรับ CK และ STEC มองว่ามีโอกาสที่จะร่วมจัดตั้ง JV ในการประมูล ประเมินเบื้องต้น หากตั้งสมมติฐาน CK และ STEC ได้ส่วนแบ่งงาน 2 หมื่นล้านบาท และ 1.5 หมื่นล้านบาท (ตามสมมติฐานว่า CK เป็น lead ใน JV) จะเป็น upside ต่อราคาเป้าหมายอย่างน้อยราว 0.50 บาท และ 0.40 บาท ตามลำดับ
อีกทั้งยังคงน้ำหนัก “Overweight” กลุ่มรับเหมา จากแนวโน้มการเปิดประมูลโครงการใหญ่ที่มีความคืบหน้าต่อเนื่อง โดยเรายังมองว่ามีโครงการค้างท่อที่จะทยอยเปิดประมูลในช่วง 2-3 ปีข้างหน้ารวมสูงถึง 8 แสนล้านบาท
สำหรับ Top Pick ได้แก่ CK แนะนำ “ซื้อ” ราคาเป้าหมาย 22.50 บาท ซึ่งบริษัทมีโอกาสชนะประมูลงานโยธารถไฟฟ้าสายสีม่วงใต้สูงมาก ขณะที่ในไตรมาส 4/2564 ยังมี catalysts จากหลากหลายโครงการใหม่อื่น ๆ ทั้งนี้ ประเมิน backlog ของบริษัทในสิ้นปีนี้มีโอกาสกลับไปแตะระดับสูงถึง 1 แสนล้านบาท และคาดจะอยู่ในระดับสูงได้อย่างน้อย 5-6 ป